Neuvoston asetus (EY) N:o 636/95, annettu 20 päivänä helmikuuta 1995, tuen myöntämistä oliiviöljyn tuotannolle ja tuottajajärjestöille koskevista yleisistä säännöistä annetun asetuksen (ETY) N:o 2261/84 muuttamisesta



Virallinen lehti nro L 067 , 25/03/1995 s. 0001 - 0002



NEUVOSTON ASETUS (EY) N:o 636/95, annettu 20 päivänä helmikuuta 1995, tuen myöntämistä oliiviöljyn tuotannolle ja tuottajajärjestöille koskevista yleisistä säännöistä annetun asetuksen (ETY) N:o 2261/84 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (1) ja erityisesti sen 5 artiklan 4 kohdan, ottaa huomioon komission ehdotuksen, sekä katsoo, että neuvoston asetuksen (ETY) N:o 2261/84 (2) 17 a artiklan mukaisesti oliivien ja öljyn neljänä viimeksi kuluneena markkinointivuonna saatujen tuotosten keskiarvo on vahvistettava kuluvaksi markkinointivuodeksi ennen 1 päivää joulukuuta, ja arvioitu tuotanto ja tuotantoa koskevan yksikkötuen määrä, jota voidaan maksaa ennakolta, on vahvistettava ennen 1 päivää huhtikuuta; saman asetuksen 18 artiklan mukaisesti oliivien ja öljyn tuotokset vahvistetaan yhtenäisiä tuotantoalueita kohti viimeistään 31 päivänä toukokuuta kunakin vuonna, asetuksen N:o 136/66/ETY 5 artiklan 5 kohdan soveltamiseksi annettujen asiaa koskevien yhteisön säännösten mukaisesti oliivinviljelijöille, joiden keskimääräinen tuotanto on vähemmän kuin 500 kilogrammaa, maksetaan tuotantotukea ja oliivinviljelijöille, joiden keskimääräinen tuotanto on vähintään 500 kilogrammaa, maksetaan ennakkomaksua kunkin markkinointivuoden 16 päivästä lokakuuta alkaen, oliiviöljyn tuotantotukijärjestelmän paremman hallinnon varmistamiseksi olisi vahvistettava arvioitu tuotanto ja tuotokset yhtäaikaisesti ja kunakin oliivien markkinointivuonna myöhemmin, jotta olennaisemmat tiedot niistä saatettaisiin käyttöön; olisi pidennettävä määräaikaa, jonka kuluessa määritellään neljän viime markkinointivuoden tuotosten keskiarvo, tähän liittyvien töiden helpottamiseksi, aiempaa luotettavammat ennakkojen maksua varten käytettävissä olleet tiedot huomioon ottaen tuen määrää, joka voidaan maksaa ennakolta, ja ennakkomaksussa huomioon otettua määrää olisi siis kuitenkin korotettava niin, että vältetään perusteettomat maksut, ja on siis syytä muuttaa asetusta (ETY) N:o 2261/84, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 2261/84 seuraavasti: 1) 12 artiklassa: - korvataan 2 kohta seuraavasti: "2. Ennakkomaksu: a) on yhtä suuri kuin summa, joka saadaan kertomalla 17 a artiklan 2 kohdan mukaisesti vahvistettu yksikkötuen määrä tukihakemuksessa mainitulla öljymäärällä; b) voidaan maksaa ainoastaan, jos - oliivien ja öljyn tuotokset on vahvistettu kuluvaksi markkinointivuodeksi 18 artiklan mukaisesti, - 8 artiklan 1 kohdassa tarkoitetut tarkistukset ja 14 artiklan 3 a kohdassa tarkoitettu tarkastus on tehty."; - poistetaan 3 kohta; 2) 17 a artiklassa; - korvataan 1 kohdassa päivämäärä "1 päivää joulukuuta" päivämäärällä "1 päivää maaliskuuta", - korvataan 2 kohdassa päivämäärä "1 päivää huhtikuuta" päivämäärällä "1 päivää heinäkuuta", - korvataan 3 kohdassa ajanjakso "kuusi kuukautta" ajanjaksolla "kahdeksan kuukautta", - korvataan 4 kohdassa päivämäärä "15 päivänä maaliskuuta" päivämäärällä "15 päivänä kesäkuuta"; 3) korvataan 18 artiklassa päivämäärä "31 päivänä toukokuuta" päivämäärällä "30 päivänä kesäkuuta" ja päivämäärä "30 päivänä huhtikuuta" päivämäärällä "31 päivänä toukokuuta". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä helmikuuta 1995. Neuvoston puolesta J. PUECH Puheenjohtaja (1) EYVL N:o 172, 30.9.1966, s. 3025/66, asetus sellaisena kuin se on viimeksi muutettuna asetuksella (EY) N:o 3179/93 (EYVL N:o L 285, 20.11.1993, s. 9) (2) EYVL N:o L 208, 3.8.1984, s. 3, asetus sellaisena kuin se on viimeksi muutettuna asetuksella (ETY) N:o 3500/90 (EYVL N:o L 338, 5.12.1990, s. 3)